Dynnasteinen
Store norske leksikon,Historie,Arkeologi,Nordisk arkeologi
Dynnasteinen er en runestein fra omkring år 1050, funnet i Gran på Hadeland. Den er nå bevart på Kulturhistorisk museum i Oslo og er et av de viktigste norske minnesmerkene fra tidlig kristen tid.
Steinens rike ornamenteringer som illustrerer de hellige tre konger ridende under Betlehemstjernen, gir en utmerket prøve på Ringeriksstilen fra sen vikingtid. Også runeinnskriften på steinen, til dels i stavrimede vers: «Gunnvor Tryriks datter gjorde bru etter Astrid, datteren sin. Hun var hendigste møy på Hadeland», er av stor kulturhistorisk interesse. Les mer i Store norske leksikon runestein runer Ringeriksstil vikingtiden